
REFERAT DE APROBARE

privind adoptarea bugetului de venituri şi cheltuieli pe anul 2024
al Creșei Drobeta Turnu Severin, unitate de învățământ aflată în subordinea Direcției de Asistență Socială


Având în vedere :
· Bugetul de stat pe anul 2024 a fost adoptat prin Legea nr.421/2023 și publicat în Monitorul Oficial nr.1187 din 29 decembrie 2023.
· Potrivit art.39, alin.6 din Legea nr.273/2006 privind finanțele publice  locale, proiectele de buget prevăzute la art.1, alin.2 se aprobă de autoritățile deliberative în termen de maximum 45 de zile de la data publicării legii bugetului de stat în Monitorul Oficial al României, partea I.
· Legea educației naționale nr. 1/2011, cu modificările și completările ulterioare
	În vederea realizării obiectivelor prioritare în activitatea Creșei Drobeta Turnu Severin , unitate de învățământ aflată în subordinea Direcției de Asistență Socială, s-a fundamentat bugetul de venituri și cheltuieli pe anul 2024.
 Principalele obiective ale Creșei Drobeta Turnu Severin sunt următoarele:
- asigurarea creșterii, educației și supravegherii medicale a copiilor în vârstă până la 3 ani;
- organizarea și asigurarea unui regim rațional de viață, în vederea dezvoltării normale, somatice și psihomotorii a copiilor;
- asigurarea unei alimentații raționale;
- asigurarea unui program educativ complex, adaptat fiecărei grupe de vârstă, în viziunea stimulării fizice și psihice, însușirea deprinderilor igienice adecvate vârstei;
             Ținând cont de cele enumerate mai sus, dar și de obligația legală a Municipiului Drobeta-Turnu Severin de a asigura cetățenilor săi, inclusiv prin instituțiile subordonate, toate utilitățile publice (salubritate, apă-canal, iluminat public, transport public local, energie termică în sistem centralizat, etc),  cheltuielile de întreținere a unui număr de 26 unități de învățământ preuniversitar de stat, cota de susținere a drepturilor persoanelor cu dizabilități și  a altor cheltuieli din domeniul asistenței sociale și sanitare din creșe și școli, cheltuielile de întreținere a domeniului public și privat, precum și alte obligații legale, supun aprobării Consiliului Local în ședință extraordinară, proiectul de hotărâre privind aprobarea bugetului Creșei Drobeta Turnu Severin unitate de învățământ aflată în subordinea Direcției de Asistență Socială Drobeta-Turnu Severin pe anul 2024 și supun dezbaterii Consiliului Local documentația aferentă.

